Translate the text from Welsh to English.



 
Yn ystod Cwestiynau Busnes ar 16 Ionawr, fe wnes i ymrwymo i roi’r wybodaeth ddiweddaraf i’r Aelodau am bolisi sy’n ymwneud â chymunedau Sipsiwn, Roma a Theithwyr. Pan ddes i’n gyfrifol am y portffolio yma, roedd ein cynllun ‘Galluogi Sipsiwn, Roma a Theithwyr’ eisoes yn destun ymgynghoriad. Roedd y ddogfen hon yn cyflwyno cynigion ar gyfer sut byddai Llywodraeth Cymru yn ceisio gwella mynediad at gyngor a gwasanaethau a lleihau’r anghydraddoldebau sy’n wynebu’r cymunedau hyn. Heddiw rydyn ni’n cyhoeddi dogfen grynodeb yr ymgynghoriad, sydd ar gael yma:

  


https://beta.llyw.cymru/galluogi\-sipsiwn\-roma\-theithwyr  
  
  
Dros y misoedd diwethaf rwyf wedi bod yn cynnal cyfres o ymweliadau â safleoedd Sipsiwn a Theithwyr a chyfarfodydd gyda Chynghorau ledled Cymru i drafod yn benodol faterion hollbwysig mynediad at lety o ansawdd da ac ymgysylltu gwell â chymunedau, yn ogystal â phryderon penodol sy’n ymwneud â phob safle.

  
Er ein bod yn symud ymlaen yn dda at ddarpariaeth ddigonol o safleoedd Sipsiwn a Theithwyr, mae hyn yn rhy araf mewn rhai ardaloedd. Mae arnom eisiau sicrhau bod anghydraddoldebau sydd wedi gwreiddio yn cael eu herio ac ni fydd hyn yn gwbl effeithiol heb ddatblygu safleoedd preswyl a thramwy yn ddigonol. Er mwyn cefnogi hyn ymhellach, rydyn ni wedi annog awdurdodau lleol i gyflwyno ceisiadau am ein Grant Cyfalaf Safleoedd Sipsiwn a Theithwyr ac rydyn ni’n bwriadu cyhoeddi cylchlythyr cynllunio Safleoedd Sipsiwn a Theithwyr wedi’i ddiweddaru yn nes ymlaen yn ystod y gwanwyn. Bydd Llywodraeth Cymru hefyd yn adolygu cydymffurfiaeth awdurdodau lleol â Rhan 3 Deddf Tai (Cymru) 2014 yn ystod mis Ebrill a mis Mai i’m helpu i ddod o hyd i ardaloedd nad ydynt yn cydymffurfio mor llawn ag y dylent.  
  
  
Mae hi’n glir o fy ymweliadau y gallai’r ymgysylltiad rhwng y cymunedau hyn ac awdurdodau cyhoeddus fod yn llawer gwell. Mae’n rhaid i awdurdodau cyhoeddus ddileu camwahaniaethu, hyrwyddo cyfle cyfartal a meithrin cysylltiadau da rhwng Sipsiwn a Theithwyr a chymdeithas yn ehangach ond mae hi’n glir na fydd hyn yn effeithiol oni bai fod egwyddorion ‘5 ffordd o weithio’ Deddf Llesiant Cenedlaethau’r Dyfodol (Cymru) yn cael eu defnyddio. Mae’n rhaid i Sipsiwn a Theithwyr fod yn rhan o drafodaethau am faterion sy’n effeithio arnyn nhw a rhaid ceisio dod o hyd i atebion cydweithredol. Rydyn ni’n gweithio i geisio gwella cyfleoedd ar gyfer hyn drwy amrywiaeth o fecanweithiau ond byddwn hefyd yn annog awdurdodau cyhoeddus eraill i ystyried hyn hefyd.

  


Rwyf hefyd wedi bod yn cael trafodaethau gyda chyd\-Weinidogion yn y Cabinet ynghylch beth allwn ni ei wneud fel Llywodraeth i gefnogi Sipsiwn a Theithwyr. Rwyf yn bwriadu gohirio cyhoeddi’r cynllun Sipsiwn, Roma a Theithwyr newydd tan fis Mehefin 2018 er mwyn i ni gael amser i ystyried canlyniad y trafodaethau hyn. Byddaf hefyd yn cyflwyno datganiad arall gerbron y cyfarfod llawn i gyd\-fynd â’i gyhoeddi.  
  
  
Caiff y datganiad ei gyhoeddi yn ystod y toriad er mwyn rhoi'r wybodaeth ddiweddaraf i aelodau. Os bydd aelodau eisiau i mi wneud datganiad pellach neu ateb cwestiynau ynglŷn â hyn pan fydd y Cynulliad yn dychwelyd, byddwn yn hapus i wneud hynny.  
  
  








Translation:


 
During Business Questions on 16 January, I committed to updating Members on policy relating to Gypsy, Roma and Traveller communities. When I took up this portfolio, our ‘Enabling Gypsies, Roma and Travellers’ plan was already out to consultation. This document set out proposals for how the Welsh Government would be seeking to improve access to advice and services and reduce inequalities experienced by these communities. Today we are publishing the consultation summary document, which can be found here:  

  

https://beta.gov.wales/enabling\-gypsies\-roma\-and\-travellers  

  

During the last couple of months, I have been undertaking a series of visits to Gypsy and Traveller sites and meetings with Councils across Wales to discuss in particular the fundamental issues of access to good quality accommodation and improved engagement with communities, as well as specific concerns relating to each site.  

  

Although we are making good progress towards adequate Gypsy and Traveller site provision, it is too slow in some areas. We want to ensure ingrained inequalities are challenged but this will not be fully effective without sufficient residential and transit site development. To further support this, we have encouraged local authorities to bid for our Gypsy and Traveller Sites Capital Grant and we intend to publish an updated Gypsy and Traveller Sites planning circular later this spring. The Welsh Government will also be reviewing local authority compliance with Part 3 of the Housing (Wales) Act 2014 during April and May to help me identify areas which are not complying as fully as they should.  

  

It is clear from my visits that engagement between these communities and public authorities could improve significantly. It is incumbent upon public authorities to eliminate discrimination, advance equality of opportunity and foster good relations between Gypsies and Travellers and wider society but it is clear that this will not be effective unless the principles of the Wellbeing of Future Generations (Wales) Act ‘5 ways of working’ are utilised. Gypsies and Travellers must be involved in discussions about matters which affect them and collaborative solutions sought. We are working to try to improve opportunities for this through a range of mechanisms but I would also urge other public authorities to consider this too.  

  

I have also been discussing with Cabinet colleagues what more we can do as a Government to support Gypsies and Travellers. I intend to delay publication of the new Gypsy, Roma and Traveller plan until June 2018 to allow time for us to consider the outcome of these discussions. I will also bring a further statement to plenary to coincide with its publication.  

  

This statement is being issued during recess in order to keep members informed. Should members wish me to make a further statement or to answer questions on this when the Assembly returns I would be happy to do so.